ปกติทานยาคุมรวมชนิด21 เม็ด แล้วลืมทานเกิน48ชม.เป็นช่วง7เม็ดหลัง เลยทานยาเม็ดของวันที่2 และวันที่3 ในวันเดียวกัน เม็ดของวันที่ 1ไม่ได้ทานค่ะ และหลังจากหมดแผงได้เริ่มแผงใหม่เลยไม่ได้เว้น7วันค่ะ แต่ประจำเดือนของเดือนนั้นไม่มาค่ะ แผงใหม่ทานเกือบจะหมดแล้วค่ะ ประจำเดือนก็ยังไม่มา แบบนี้ปกติไหมคะ ปกติประจำเดือนมาทุกเดือนไม่ขาดค่ะ
สวัสดีค่ะ การใช้ยาคุมแบบแผงรายเดือนนั้น จะมีประสิทธิภาพสูงมาก ถ้าใช้อย่างถูกต้อง กล่าวคือเริ่มภายใน 5 วันแรกของการมีประจำเดือน หรือถ้าเริ่มช่วงเวลาอื่นต้องกินติดต่อกันให้ครบ 7 วันก่อน และกินต่อเนื่องทุกวันไม่ขาดยา จนหมดแผงกรณีนี้ไม่แน่ใจว่าสรุปลืมกินยาไปทั้งหมดกี่เม็ด ถ้าไม่ได้กินไปแค่เม็ดเดียว มีผลต่อประสิทธิภาพโดยรวมของยาได้น้อยอยู่ การไม่เว้น 7 วันนั้น จะทำให้ประจำเดือนไม่มา แต่ไม่ได้เพิ่มโอกาสตั้งครรภ์แนะนำสังเกตว่าพอกินจนหมดแผงนี้แล้ว ประจำเดือนมาตามปกติในช่วงเว้นยา 7 วันหรือไม่ ถ้าไม่ ควรซื้อชุดตรวจครรภ์ทางปัสสาวะมาตรวจเองอีกครั้งก่อน ถ้าไม่ตั้งครรภ์จริง ค่อยเริ่มยาแผงต่อไปค่ะ